DXX Denovda Xorazmga salkam 3 kg opiy olib ketayogan shaxslarni ushladi

Davlat xavfsizlik xizmati Surxondaryo viloyati boshqarmasi xodimlari tomonidan o‘tkazilgan tezkor tadbir davomida Xorazm viloyatining Bog‘ot tumanida yashovchi Xursand Ollaberganov va Matnazar Vaisov 2 kilogramm 789 gramm opiy giyohvand moddasini Xorazm viloyatiga olib ketayotganida Denov shahrida ashyoviy dalillar bilan ushlandi.

Aniqlanishicha, Xursand Ollaberganov ushbu giyohvand moddalarni Tojikiston hududiga o‘tib, mahalliy fuqarodan 5200 AQSh dollariga O‘zbekistonga o‘tkazib berish sharti bilan sotib olgan va kelishilganidek, tojikistonlik fuqaro ushbu og‘uni aylanma yo‘llar orqali mamlakatga o‘tkazib bergan.
1983-yilda tug‘ilgan Xursand Ollaberganov va 1977-yilda tug‘ilgan Matnazar Vaisovning har ikkisi ham muqaddam giyohvand moddalar savdosi bilan bog‘liq jinoyatni sodir etganliklari uchun jinoiy javobgarlikka tortilgan.
Hozirda mazkur holat yuzasidan Davlat xavfsizlik xizmati Surxondaryo viloyati boshqarmasi tomonidan Jinoyat Kodeksining 246-moddasining 2-qismi va 273-moddasining 5-qismi bilan jinoyat ishi qo‘zg‘atilib, tergov harakatlari olib borilmoqda.